  Анжелика Тихонова корреспондент Туннэ, 17-тӥ оштолэзе, Удмуртилэн тӧроез Александр Бречалов Грак ёросын ужа. Ӵукна со «Родина» гурт возёсысь роботэн ужась пуктӥськись фермае вуылӥз. Со сярысь Удмуртиысь тӧролэн но кивалтэтлэн пресс-службазы ивортэ. Туннэ нуналлы Вуж Эгра гуртын 260 йырлы скал гид пуктӥське. Отчы скал кыскись роботъёс пуктэмын луозы. Кылем арлэн пумаз фермалэн 130 йырлы чаклам нырысетӥ люкетэз уже кутӥськиз ини. Отын кык скал кыскись роботъёс ужало. «Родина» гурт возёс ёросын азьветлӥсез луэ. Со сьӧдо-куӵо пудо вордонъя племенной завод луэ, со сяна тысё юос будэтон бордын тырше. Возёсын 280 адями ужа, соослэн шор уждунзы 24 сюрс 800 манет луэ. 2011 арысен кивалтӥсьсы луэ Сергей Петров. 2018-тӥ арын «Родинаын» котькуд скаллэсь быдэн 7257 килограмм йӧл кыскизы. Возёсын огъя 9500 килограмм йӧл сётӥсь 40 скалзы вань. 2018-тӥ арын комбикорм лэсьтонъя цехсы уже кутэмын. Возёс арлы быдэ гурт возёс пудоя но тылобурдоя элькун конкурсэ пыриське. Александр Бречалов пыр-поч юалляськиз гуртоослэн ужазы туала технологиосты пыртон сярысь, пудо вордӥсьёсын, ӧнерчиосын кенешиз, возёслэн азинскыны луонлыкъёсыз сярысь тодӥз. Удмуртилэн тӧроез возёс Татарстан вӧзын интыяськемын шуыса пусйиз. Нош отын промышленность бордын тыршись бадӟым ужъюртъёс интыяськемын. Соин ик возёслэн кивалтэтэзлы интыысь егитъёслы ужаны туала луонлыкъёс кылдытон понна зол тыршоно шуиз. Фермае вуылэмез бере Удмуртилэн тӧроез гуртысь лулчеберетъя юртэ, фельдшер-акушер пунктэ но нылпи садэ пыраз. Вань со юртъёс 70-тӥ аръёсы пуктэм ужаны тупатэм юртъёсын интыяськемын. Туннэ нуналлы выль юртлы ӵектос лэсьтэмын ини. Отын верам ужъюртъёс одӥг липет улын интыяськозы. Дораз чагыр эстӥськон но ву гумыосты кыскыны луонлык но вань. Возёсъёслы, кытын зэмзэ но ӵуказе нуналзы сярысь малпасько, кун юрттэт сётыны кулэ. Со понна, кылсярысь, «Комплексное развитие сельских территорий» федерал программалэсь луонлыкъёссэ уже кутыны луоно Александр Бречалов, Удмуртилэн тӧроезТодэ вайытом, Удмуртиысь гурт поселениослэн 34 мерлыко ӵектосъёссы грантъёс басьтозы. Тегъёс: гуртвозёс йӧл Грак АлександрБречалов  